โครงการปรับปรุงและพัฒนาการให้บริการของส่วนโยธา
องค์การบริหารส่วนตำบลตลิ่งชัน  อำเภอท่าศาลา  จังหวัดนครศรีธรรมราช
------------------------------------------------------------------------------------
1.  ชื่อโครงการ
 

โครงการปรับปรุงและพัฒนาการให้บริการขององค์การบริหารส่วนตำบล
2.  หลักการและเหตุผล

      

องค์การบริหารส่วนตำบลเป็นราชการส่วนท้องถิ่น ซึ่งมีความใกล้ชิดกับประชาชนรากแก้วและเป็นความหวังของประชาชนมากที่สุดในด้านการขอรับการช่วยเหลือซึ่ง ในปัจจุบันภารกิจต่างๆขององค์การบริหารส่วนตำบลได้รับการถ่ายโอนภารกิจเพิ่มมากขึ้น รวมถึงประชาชนผู้มาใช้บริการก็มีมากขึ้นตามลำดับ โดยเฉพาะการเข้ามาใช้บริการขอรับการช่วยเหลือบริการสาธารณะ  ด้านการซ่อมแซมถนน  การซ่อมแซมไฟส่องทาง  การรับรองอาคารซึ่งอยู่นอกเขตควบคุมตามพระราชบัญญัติควบคุมอาคาร  พ.ศ.2522 และการรับรองในกรณีที่ดินอยู่นอกเขตควบคุมตามพระราชบัญญัติการขุดดินและถมดิน พ.ศ.2543  ซึ่งอยู่ในความรับผิดชอบของส่วนโยธา องค์การบริหารส่วนตำบลตลิ่งชัน รวมถึงการช่วยเหลือบรรเทาสาธารณภัย  โดยในการปฏิบัติงานมีประชาชนบางส่วนรู้สึกพึงพอใจต่อการบริการอยู่แล้ว  แต่ยังมีบางส่วนที่มีความพึงพอใจน้อย   องค์การบริหารส่วนตำบลตลิ่งชัน จึงได้จัดทำโครงการปรับปรุงและพัฒนาการให้บริการของส่วนโยธา เพื่อให้ประชาชนเกิดความประทับใจและพึงพอใจต่อการปฏิบัติราชการของส่วนโยธามากขึ้น
3.  วัตถุประสงค์
        
3.1  เพื่อปรับปรุงการให้บริการประชาชนของส่วนโยธา
      
3.2  เพื่อพัฒนาการให้บริการประชาชน


3.3  เพื่อให้ประชาชนมีความพึงพอใจต่อการบริการด้านต่างๆของส่วนโยธา

3.4  เพื่อส่งเสริมหลักการบริหารกิจการบ้านเมืองที่ดี
4.เป้าหมาย

ประชาชนที่เข้ามาใช้บริการของส่วนโยธา มีความพึงพอใจต่อการปฏิบัติราชการ  มากกว่าร้อยละ 80.00 
5. วิธีการดำเนินการ
     
5.1  สำรวจภารกิจที่ส่วนโยธาต้องให้บริการแก่ประชาชน
      
5.2  สำรวจสถานที่บริเวณอบต.และส่วนโยธาซึ่งต้องปรับปรุงให้น่าจะเข้ามาใช้บริการและเป็นกันเอง

5.3  ดำเนินการปรับปรุงทั้งในด้าน สถานที่ การบริการ และความสะดวกรวดเร็วในการให้บริการ


5.3.1 ปรับปรุงบริเวณหน้าอาคารสำนักงานอบต.โดยการเน้นความสะอาด  มีความร่มรื่น  และเกิดความรู้สึกที่ดี


5.3.2 ปรับปรุงการให้บริการโดยสามารถแจ้งความเสียหายถนนได้ทางอินเตอร์เน็ตและทางโทรศัพท์โดยตรงที่อบต. รวมถึงแจ้งทางเอกสารดังเช่นในปัจจุบัน


5.3.3 ให้ความรวดเร็วด้านเอกสารในการรับรองการรับรองอาคารซึ่งอยู่นอกเขตควบคุมตามพระราชบัญญัติควบคุมอาคาร  พ.ศ.2522 และการรับรองในกรณีที่ดินอยู่นอกเขตควบคุมตามพระราชบัญญัติการขุดดินและถมดิน พ.ศ.2543  โดยการมอบอำนาจให้หัวหน้าส่วนโยธา


5.3.4 ให้บริการช่วยเหลือด้านสาธารณภัยตลอด 24 ชั่วโมงโดยการประกาศเบอร์โทรศัพท์เจ้าหน้าที่ผู้รับผิดชอบ เพื่อให้การประสานงานติดต่อช่วยเหลือ ณ ป้ายประกาศของอบต.จำนวน 10 ป้ายทั่วทั้งตำบล


5.3.5 มีที่นั่งระหว่างรอรับบริการ  มีน้ำและกาแฟบริการ


5.3.6 ให้เจ้าหน้าที่บริการด้วยความเป็นกันเองและความรู้สึกเป็นมิตร

5.4  ประเมินผลความพึงพอใจ  โดยหน่วยงานภายนอก
5.5  ประเมินผลโครงการและรายงานผล  
6.  ระยะเวลา ดำเนินการ

6.1  สำรวจภารกิจ ของส่วนโยธา รวมถึงสถานที่ บริเวณของอบต.และส่วนโยธา  ตั้งแต่ 1 ตุลาคม 2550 – 31  ตุลาคม 2550

6.2   ดำเนินการปรับปรุงภูมิทัศน์และสถานที่ ของอบต.และส่วนโยธาตั้งแต่  1  พฤศจิกายน 2550 – 31 มกราคม 2551 

6.3   ประชาสัมพันธ์การดำเนินโครงการ  1  มกราคม 2550  – 30 กันยายน 2551  
6.4   ดำเนินการให้บริการและพัฒนาการให้บริการ  1  มกราคม 2551 – 30 สิงหาคม2551
6.5   ประเมินผลความพึงพอใจ  1  กันยายน 2551 – 30 กันยายน 2551 
6.6   ประเมินผลโครงการและรายงานผล  30 กันยายน 2551 – 15 ตุลาคม 2551 
7.งบประมาณดำเนินการ

-ไม่มี-

8.  ผู้รับผิดชอบโครงการ

- ส่วนโยธา  องค์การบริหารส่วนตำบลตลิ่งชัน

- สำนักงานปลัดฯ  องค์การบริหารส่วนตำบลตลิ่งชัน
9.  ผลที่คาดว่าจะได้รับ
      
9.1  การบริการประชาชนได้รับการปรับปรุงและพัฒนา
      
9.2  ประชาชนมีความพึงพอใจต่อการปฏิบัติงานของส่วนโยธา 
      
9.3   อบต.ได้ดำเนินการตามหลักการบริหารกิจการบ้านเมืองที่ดี
10.การประเมินผลโครงการ
          
โดยการประเมินความพึงพอใจของส่วนโยธา  
11. การนำเสนอโครงการ                       


       (ลงชื่อ)สุขภาพ  สังขนุกิจผู้  เสนอโครงการ
 
                                       (นายสุขภาพ  สังขนุกิจ)


                       นายช่างโยธา
         

      (ลงชื่อ)จิราภรณ  ไชโย        ผู้เสนอโครงการ
 
                        

   (นางจิราภรณ  ไชโย)
                             เจ้าหน้าที่วิเคราะห์นโยบายและแผน
12. ความเห็นหัวหน้าหน่วยงาน


(ลงชื่อ)         ไพฑูรย์  พิมเสน    ผู้เห็นชอบโครงการ
 
                                       (นายไพฑูรย์  พิมเสน)


                   หัวหน้าส่วนโยธา
13.การเห็นชอบโครงการ
                     เห็นควรอนุมัติ
        

 (ลงชื่อ)      อภิรักษ์   ไพบูลย์    ผู้เห็นชอบโครงการ
                             
  (นายอภิรักษ์   ไพบูลย์)
                                 ปลัดองค์การบริหารส่วนตำบล
14.การพิจารณา

  /  อนุมัติ


     ไม่อนุมัติ  เนื่องจาก....................................................................................
                                         
ลงชื่อ      ชัยวุฒิ   แก้วอย่างดี    ผู้อนุมัติโครงการ
                                 

           (นายชัยวุฒิ   แก้วอย่างดี)
                                    
  
นายกองค์การบริหารส่วนตำบลตลิ่งชัน



*******************************************
